บริษัท ไปรษณีย์ไทย จำกัด ยกระดับการคัดแยกพัสดุ นำเครื่อง Cross Belt Sorter คัดแยกสิ่งของได้กว่า 6,500,000 ชิ้นต่อเดือน
บริษัท ไปรษณีย์ไทย จำกัด ยกระดับการคัดแยกพัสดุ นำเครื่อง Cross Belt Sorter คัดแยกสิ่งของได้กว่า 6,500,000 ชิ้นต่อเดือน นายกาหลง ทรัพย์สอาด รองกรรมการผู้จัดการใหญ่ สายงานระบบปฏิบัติการ บริษัท ไปรษณีย์ไทย จำกัด กล่าวว่า จากการเติบโตของธุรกิจ e-commerce ตลอดทั้งปีที่ผ่านมา ยอดสินค้าส่งผ่านไปรษณีย์สูงถึง 3 พันล้านชิ้น ไปรษณีย์ไทย จึงได้ติดตั้งเครื่องคัดแยกกล่องพัสดุแบบกล่อง หรือ Cross Belt Sorter ที่มีประสิทธิภาพความเร็วในการคัดแยกสิ่งของได้กว่า 9,000 ชิ้นต่อชั่วโมง 6,500,000 ชิ้นต่อเดือน ณ ศูนย์ไปรษณีย์หลักสี่ เพื่อรองรับปริมาณงานทั่วประเทศที่จะเพิ่มขึ้นในปี พ.ศ. 2563 โดยการติดตั้งเครื่องดังกล่าว นับเป็นเครื่องที่ 2 ต่อจากศูนย์ไปรษณีย์ศรีราชา ที่มีประสิทธิภาพในการคัดแยกสิ่งของซึ่งเมื่อรวมศักยภาพของทั้งสองเครื่องแล้ว จะรองรับปริมาณงานได้มากถึง 13,000,000 ชิ้นต่อเดือน คาดการณ์ว่า จะสามารถรองรับปริมาณสิ่งของที่ฝากส่งได้ทั้งหมด มากกว่าร้อยละ 80ทั้งนี้ ในปี 2563 มีแผนติดตั้งเครื่องคัดแยกดังกล่าวเพิ่มเติมที่ไปรษณีย์ 7 แห่ง ณ ศูนย์ไปรษณีย์หาดใหญ่  นครราชสีมา ลำพูน  ทุ่งสง ขอนแก่น พิษณุโลก และหลักสี่ เพิ่มอีก 1 เครื่อง นอกจากนี้ยังมีแผนที่จะติดตั้งที่ศูนย์ไปรษณีย์ทั่วประเทศให้ครบ 18 เครื่อง ภายในปี พ.ศ.2566 ที่จะรองรับปริมาณงานกว่า 120 ล้านชิ้นต่อเดือน